Čistojė (ežeras)

Bylėnų ežeras arba Čistojė, Ostrovnojė (, , vėliau ) – Rusijos Kaliningrado srities Nesterovo rajono ežeras.

Ledyninės kilmės (luistinis), priklauso Priegliaus vandens baseinui. Telkšo apie kilometrą į vakarus nuo Vištyčio ežero ir apie tris kilometrus į rytus nuo Uvarovo kaimo (); pasienio zonoje, netoli valstybinių sienų su Lietuva ir Lenkija. Netaisyklingos formos, ištįsęs R–V kryptimi. Rytinis ir vakarinis krantai statūs (iki 60°), susiformavę iš smėlio gruntų ir apaugę medžiais. Plyti Sūduvos aukštumoje, jos šlaitais į ežerą įteka daug upokšnių ir upelis iš vakarinės pusės. Rytinėje dalyje yra nedidelė sala, vakaruose – pelkė. Vandens paviršiaus altitudė 201,7 m v.j.l., plotas 0,14 km². Ežero ilgis 620 m, vidutinis plotis 130 m, gylis – iki 10,5 m. Dumblingas dugnas, vandens skaidrumas iki 1,7 m. Veisiasi kuojos, paprastieji karšiai, ešeriai, paprastosios raudės, lynai.

Buvusi Romintos girios teritorija. Vandens telkinio šiaurinėje ir pietinėje pakrantėse iki Antrojo pasaulinio karo pabaigos stovėjo žinomas nuo 1589 m. Bylėnų kaimas (, vėliau ), dabar šioje vietoje auga miškas. Vandenvardis (kaip ir vietovardis) baltiškos kilmės (liet.: byloti – „kalbėti“, „tarti“; bylus – „šnekus“).

Šaltiniai 
 Чистое озеро (Островное)
 Озеро Чистое // Государственный водный реестр
 Vilius Pėteraitis. Mažosios Lietuvos ir Tvankstos vietovardžiai = Die Ortsnamen von Kleinlitauen und Twanksta: jų kilmė ir reikšmė. Vilius Pėteraitis; Mažosios Lietuvos fondas. Vilnius: Mokslo ir enciklopedijų leidybos institutas, 1997 psl. 78 ISBN 5420013762

Kaliningrado srities ežerai
Nesterovo rajonas